62021CJ0602_INF
Sentenza tal-Qorti tal-Ġustizzja (Id-Disa’ Awla) tal‑20 ta’ April 2023 –Il-Kummissjoni vs Il-Polonja (Ħsejjes ambjentali)
(Kawża C‑602/21) (
1
)
“Nuqqas ta’ Stat li jwettaq obbligu – Direttiva 2002/49/KE – Studju u amministrazzjoni tal-ħsejjes ambjentali – Prevenzjoni tal-istorbju – Toroq maġġuri u ferroviji maġġuri – Artikolu 8(1) u (2) – Pjanijiet ta’ azzjoni mhux konformi jew ineżistenti – Artikolu 10(2) – Anness VI – Sommarji ta’ pjanijiet ta’ azzjoni ineżistenti”
1.
Ambjent – Studju u amministrazzjoni tal-ħsejjes ambjentali – Direttiva 2002/49 – Obbligu tal-Istati Membri li jistabbilixxu pjanijiet ta’ azzjoni għall-agglomerazzjonijiet, it-toroq maġġuri u l-ferroviji maġġuri – Nuqqas ta’ adozzjoni, fit-termini ffissati mid-Direttiva, tal-pjanijiet ta’ azzjoni għaż-żoni li fihom l-istimi tal-istorbju ammissibbli ma jinqabżux – Nuqqas ta’ twettiq ta’ obbligu
(Direttiva tal‑Parlament Ewropew u tal‑Kunsill 2002/49, Artikoli 8(1) u (2), u 10(2), u Anness VI)
(ara l-punti 28‑30 u d-dispożittiv 1)
2.
Ambjent – Studju u amministrazzjoni tal-ħsejjes ambjentali – Direttiva 2002/49 – Obbligu tal-Istati Membri li jistabbilixxu pjanijiet ta’ azzjoni għall-agglomerazzjonijiet, it-toroq maġġuri u l-ferroviji maġġuri – Pjanijiet ta’ azzjoni li ma jinkludux l-azzjonijiet ippjanati għall-ħames snin li ġejjin bil-għan tal-protezzjoni taż-żoni kwieti – Nuqqas ta’ twettiq ta’ obbligu
(Direttiva tal‑Parlament Ewropew u tal‑Kunsill 2002/49, Artikoli 8(1) u (2), u 10(2), u Anness VI)
(ara l-punti 35, 36 u d-dispożittiv 1)
3.
Ambjent – Studju u amministrazzjoni tal-ħsejjes ambjentali – Direttiva 2002/49 – Obbligu tal-Istati Membri li jistabbilixxu pjanijiet ta’ azzjoni għat-toroq maġġuri u l-ferroviji maġġuri – Obbligu li jiġu kkomunikati s-sommarji tal-imsemmija pjanijiet ta’ azzjoni lill-Kummissjoni – Nuqqas ta’ twettiq ta’ obbligu – Ġustifikazzjoni bbażata fuq in-nuqqas ta’ użu tat-toroq maġġuri jew fuq l-eżekuzzjoni ta’ analiżi supplimentari – Ġustifikazzjoni bbażata fuq il-bidla jew fuq in-nuqqas ta’ qbiż tal-limiti ta’ storbju – Inammissibbiltà
(Direttiva tal‑Parlament Ewropew u tal‑Kunsill 2002/49, Artikoli 8(1) u (2), u 10(2), u Anness VI)
(ara l-punti 41‑45, 47 u 48 u d-dispożittiv 1)
Dispożittiv
1)
Ir-Repubblika tal-Polonja naqset milli twettaq l-obbligi tagħha bis-saħħa tal-Artikolu 8(1) u (2) u tad-disa’ inċiż tal-punt 1 tal-Anness V, kif ukoll tal-Artikolu 10(2) tad-Direttiva 2002/49/KE tal-Parlament Ewropew u tal-Kunsll tal‑25 ta’ Ġunju 2002 li tirrigwardja l-istudju u l-amministrazzjoni tal-ħsejjes ambjentali, moqrija flimkien mal-Anness VI ta’ din id-direttiva:
–
billi ma adottatx, fit-termini stabbiliti minn din id-direttiva, pjanijiet ta’ azzjoni għaż-żoni li fihom il-valuri limitu ma nqabżux;
–
billi ma pprevedietx li l-pjanijiet ta’ azzjoni jinkludu l-azzjonijiet ippjanati għall-5 snin segwenti bil-għan li jiġu ppreżervati ż-żoni kwieti;
–
billi ma stabbilixxietx pjanijiet ta’ azzjoni fir-rigward tat-13-il ferrovija maġġuri u l-247 toroq maġġuri msemmija fl-Anness A ta’ din is-sentenza, u
–
billi ma ssottomettietx sommarji ta’ pjanijiet ta’ azzjoni dwar dawn l-istess ferroviji maġġuri u toroq maġġuri kif ukoll is-16-il triq maġġuri msemmija fl-Anness B ta’ din is-sentenza.
2)
Ir-Repubblika tal-Polonja hija kkundannata għall-ispejjeż.
(
1
)	ĠU C 490, 6.12.2021.